Ливанда ислам

Ливанда ислам () — Ливан территориясендә ислам дине. Рәсми мәгълүматлар буенча, Ливан халкының (6 млн 825 мең кеше) 57,70 % ы (3 млн 519 мең кеше) (бөтендөнья мөселманнарының 0,20 % ы) — Ислам дине тарафдары (2020)Muslim Population By Country 2020 . 

 Тарих 
180px|thumb|right| картасы
Ливан халкының тарихы катлаулы. Ливан диңгез финикиялеләренең  мәдәният үзәге булып 1000 елдан артык торган. 

Безнең эрага кадәр I гасырда төбәк Рим империясенең хакимиятенә эләгә һәм ахыр чиктә империянең иң зур христиан үзәгенә әверелә.

VII гасырдан гарәп мөселманнары яулап ала. Алар белән төбәккә ислам үтеп керә.

XII гасырдан Иерусалим корольлегенең бер өлеше булып тора.

1261—1516 елларда Мисыр, 1517—1918 елларда Госманлы империясе кул астында яши  Lebanon Population History.

Беренче бөтендөнья сугышыннан 1943 елга кадәр — Франция протектораты.

1943 елда бәйсезлек ала. 1975—1990 елларда Сүрия һәм Израиль катнашуы сәбәпле, илнең эчке хәле катлаулана, мөселман һәм христиан җәмгыятьләре арасында Гражданнар сугышы бара.

 Хәзерге заман 
180px|thumb|right|Ливан дини төркемнәре картасы. Сөнниләр куе яшел төс белән бирелгән   
Ливанда рәсми халык санын алу, илнең дини төркемнәре арасында катлаулы баланс аркасында, 1932 елдан бирле үткәрелми. Ливан халкы, барысы да диярлек, этник гарәпләргә тәңгәлләштерелә. Әмма  Ливан халкының этник чыгышы катлаулы, ул күп кенә этник төркемнәрдән килә һәм үзара тыгыз бәйләнгән төркемнәр катнашмасыннан гыйбарәт. The World Factbook билгеләп үткәнчә, халыкның бер өлеше үзен гарәп дип түгел, ә  буларак күрсәтә ала. Ливанның 5 % халкы – әрмәннәр  Where is Lebanon?.

Ливанда рәсми тел — гарәп теле, француз,  инглиз телләре иркен кулланыла, шулай ук өстәмә рәвештә әрмән теле файдаланыла  Lebanon Demographics.

Мөселманнар Ливан халкының 54—60 % ын, христианнар 40,5 % ын алып тора. Шулай ук башка диннәрнең (шул исәптән буддачылык тарафдарлары,  һ. б. диннәрнең) зур булмаган җәмгыятьләре яши  Lebanon Religion, Economy and Politics.

Ислам динен ил халкының ~60 % ы, шул исәптән друзлар тота. Сөнниләр ил халкының 27,4 % ын тәшкил итә, аларның күпчелеге шәфигый мәзһәбе сөнниләре, хәнәфи һәм хәнбәли мәзһәбе сөнниләре җәмгыятьләре дә бар. Шигыйлар (уникечеләр, әләвияләр һәм исмәгыйлиләр) ил халкының 26,8 % ын тәшкил итә. Илдә берничә зур суфичылык ордены, шул исәптән нәкышбәндия һәм кадирия тарикатьләре эшли.

Ливан парламентында урыннарны бүлгәндә, друзлар җәмгыяте Ливанның биш мөселман җәмгыятенең (сөннилар, шигыйлар, друзлар, әләвияләр һәм исмәгыйлиләр) берсе буларак карала  Lebanon Country Study Guide Volume 1 Strategic Information and Developments. Books.google.ca.

Ливанның төрле сәяси һәм дини лидерлары арасында төзелгән килешү шартлары буенча, Ливан президенты —  (ил халкының ~25% ы маронилар), премьер-министр — сөнни, ә парламент спикеры — шигый мөселман булырга тиеш.

Ливан дөньяви ил булып саналса да, никах, аерылышу һәм мирас кебек гаилә мәсьәләләре элеккегечә дини хакимиятләр тарафыннан хәл ителә. Гражданлык никахына чакырулар дини хакимиятләр тарафыннан бертавыштан кире кагыла, әмма башка илдә төзелгән гражданлык никахлары Ливан гражданнар (дөньяви) хакимияте тарафыннан таныла.

2009 елда Ливан эчке эшләр министры Зиад Баруд динне күрсәтүне Ливанның шәхес таныклыгыннан төшереп калдыруга ирешкән. Дини хакимиятләр никах, аерылышу һәм мирас кебек гаилә мәсьәләләрен тулысынча контрольдә тота.

 Мәчет 

Мөхәммәт Әл-Әмин мәчете — Ливан башкаласы Бәйрут  шәһәрендә урнашкан сөнни җәмигъ мәчете. 2008 елдан Бәйрутның төп мәчете булып тора.
 Искәрмәләр 

 Сылтамалар 
     About Lebanon
   Where is Lebanon?
   Middle East:: Lebanon.  The World Factbook (CIA)
   Central Administration of Statistics (CAS)
  International Migration in 2009-Pdf 

 Моны да карагыз 
 Израильдә ислам
 Фәлистыйнда ислам
 Берләшкән Гарәп Әмирлекләрендә ислам

Төркем:Илләр буенча ислам
Төркем:Ливанда ислам
Төркем:Ливанда дин